יאיר רייזנר

יאיר רייזנר (נולד ב-1948) הוא פרופסור אמריטוס במחלקה לאימונולוגיה במכון ויצמן למדע, ופרופסור במחלקה להשתלות תאי גזע המטופויטיים ותרפיה תאית במרכז לחקר הסרטן MD Anderson ביוסטון, טקסס. רייזנר מוכר כחלוץ ומוביל בנושא השתלת מח עצם מתורמים בלתי תואמים. רייזנר נולד ב-1948 בתל אביב וגדל ברמת גן. למד בתיכון אהל שם ואת שירותו הצבאי עשה בחיל האוויר. סיים לימודי תואר ראשון בכימיה ובפסיכולוגיה באוניברסיטה העברית בירושלים ב-1972, ולימודי תואר שני בביוכימיה באוניברסיטת קליפורניה בברקלי ב־1973. ב-1978 סיים רייזנר את לימודי הדוקטורט (PhD) בהצטיינות בהדרכת פרופ' נתן שרון במחלקה לביופיזיקה של מכון ויצמן למדע. לאחר מכן המשיך להשתלמות פוסט דוקטוריאלית במרכז הסרטן ממוריאל סלואן קטרינג בניו יורק, בקבוצתו של רוברט גוד, ממניחי יסודות מדע האימונולוגיה. רייזנר חזר לפעול כמדען במכון ויצמן ב-1981. פרופסור אמריטוס במחלקה לאימונולוגיה במכון ויצמן, ופרופסור במחלקה להשתלות תאי גזע המטופויטיים ותרפיה תאית במרכז לחקר הסרטן MD Anderson ביוסטון, טקסס. בשנים 2005-2014 כיהן כראש המחלקה לאימונולוגיה במכון ויצמן. ב-2005 שימש כנשיא הראשון של האגודה הישראלית לתאי גזע. רייזנר פרסם למעלה מ-230 מאמרים בעיתונים מדעיים מהשורה הראשונה. משתתף במערכות ירחונים מקצועיים רבים, ובין השנים 2004–2009, שימש כעורך חבר בביטאון של האגודה הבינלאומית להמטולוגיה ניסויית (אנ'). ב-2015 שימש כעורך חבר בפקולטת האלף (אנ') בנושא של מודולציה חיסונית. ב-2020 נבחר כחבר האקדמיה הלאומית הישראלית למדעים. ב-1980, בעת שעבד בסלואן קטרינג בניו יורק, הראה רייזנר בפעם הראשונה ביחד עם ד"ר ריצ'רד או'ריילי, כי ניתן לרפא את מחלת 'ילדי בועה' (SCID) על ידי השתלת מח עצם מתורם בלתי תואם וזאת בתנאי שמח העצם מנוקה מתאי T. שיטת רייזנר הביאה לריפוי מוצלח של ילדי בועה רבים. באסון צ'רנוביל ב-1986, כאשר הוחלט לנסות ולהציל חולים שנחשפו למנת קרינה גבוהה במיוחד, הוזמן רייזנר למוסקבה על ידי הממשלה הסובייטית וביצע בעזרת צוות אמריקאי בראשות ד"ר רוברט גייל והצוות המקומי, 4 השתלות של מח עצם מנוקה מתאי T, בארבעה חולים להם לא נמצא תורם מתאים במשפחה. שניים מחולים אלה החלימו מנזקי הקרינה. החל מסוף שנות ה-80 של המאה ה-20, התמקדו מחקריו של רייזנר בניטרול של תאי T, השורדים את הטיפול המקדים בקרינה וכימותרפיה, הניתן לחולי לוקמיה לפני השתלת מח עצם, שכן תאים אלה מונעים קליטת שתל בלתי תואם. מחקריו הראו כי ניתן להתגבר על מחסום זה, על ידי השתלת מנות ענק (megadose) של תאי גזע. תאים אלו, יודעים לנטרל תאי T בעזרת מנגנון ייחודי המכונה 'וטו' (אשר נחקר על ידי רייזנר החל מאמצע שנות ה-90 של המאה ה-20). תובנות אלה הביאו לשיתוף פעולה פורה על פני עשרות שנים עם פרופסור מסימו מרטלי בפרוג'ה שבאיטליה, שעמד בראש אחד המרכזים הגדולים להשתלת מח עצם, ויחד ביצעו למעלה מ-300 השתלות מתורמים בלתי תואמים, והראו כי אכן ניתן בשיטה הזו להתגבר על דחיית השתל. בשנים האחרונות ממשיך רייזנר לחקור מנגנוני פעולה של תאים שיוצרים סבילות חיסונית. במיוחד תיאר בהרחבה את אופן פעולתם של תאי 'וטו' מסוג T, שמשתקים באופן ייחודי דחיית שתל במנגנון המבוסס על FasL. תאים אלה ניתנים לגידול בתרבית לצורך השתלה, וגישה זו, שעשויה לאפשר השתלה בטוחה יותר עם חשיפה מינימלית להקרנה וזיהומים, נבחנת בניסוי קליני ראשוני בארצות הברית, במרכז מ' ד' אנדרסון לסרטן באוניברסיטת טקסס, יוסטון, טקסס. בנוסף למחקרים אלה, מחקריו של רייזנר בעשור האחרון אפיינו תאי גזע הנמצאים ברקמת הריאה, והראו כי יש ביכולתם לשקם ריאות פגועות במודלים פרה-קליניים של מחלות ריאה שונות. 1996 – פרס מורטימר של האגודה האמריקאית להשתלות מח עצם (ASBMT) 2002 – פרס בינלאומי Maharshi Sushruta לחלוצי אימונולוגיה של השתלות (אחמדבד, הודו) 2003 – נבחר על ידי רשת הטכנולוגיה העולמית כאחד מחמשת המדענים בעולם הרפואה שמחקריהם עשויים להשפיע ביותר על העשור הבא 2003 – דוקטור לשם כבוד מאוניברסיטת פרוג'יה באיטליה. 2004 – פרס אביש-פרנקל להצטיינות במדעי החיים 2012 – פרס אלקלס של ההקרן הקיימת להצטיינות במחקר ביו-רפואי 2013 – פרס האגודה האירופית להשתלות מח עצם לציון שלושים שנות מחקר 2014 – פרס רפפורט להצטיינות במחקר ביו-רפואי 2015 – פרס בויטלר למחקר גנטי מצטיין 2016 – מדליית Jaap de Graeff מאוניברסיטת ליידן 2017 – ההרצאה השנתית על שם או'ריילי בסלואן קטרינג – על מפעל חיים בהשתלת תאי גזע המטופויטיים 2018 – פרס לחלוצי השתלת מח עצם על שם Mechtild Harf, הניתן על ידי DKMS בגרמניה 2019 – פרס א.מ.ת. להישגים במדעי החיים 2020 – נבחר כחבר האקדמיה הלאומית הישראלית למדעים יאיר רייזנר, באתר ResearchGate כרטיס אישי וקורות חיים, באתר האקדמיה הלאומית הישראלית למדעים ראיון, באתר הבית של פרס א.מ.ת. ראיון, באתר של מכון ויצמן למדע פרופ' יאיר רייזנר – זוכה פרס רפפורט לשנת 2014 לחוקר בכיר, סרטון באתר יוטיוב (אורך: 2:24) "Transplantation for severe combined immunodeficiency with HLA-A,B,D,DR incompatible parental marrow cells fractionated by soybean agglutinin and sheep red blood cells - Blood 1983". "Bone Marrow Transplants: New Methods May Save Lives - New-York Times 1983". "Transplantation outcomes for severe combined immunodeficiency, 2000-2009 - NEJM 2014". "Bone Marrow Transplantation after the Chernobyl Nuclear Accident - NEJM 1989". "Inside the Mission to Perform Bone-Marrow Transplants on Survivors of the Chernobyl Disaster". "Enhancement by dimethyl myleran of donor type chimerism in murine recipients of bone marrow allografts - Blood 1989". "Megadose of T cell-depleted bone marrow overcomes MHC barriers in sublethally irradiated mice - Nature Medicine 1995". "Successful engraftment of T-cell-depleted haploidentical "three-loci" incompatible transplants in leukemia patients by addition of recombinant human granulocyte colony-stimulating factor-mobilized peripheral blood progenitor cells to bone marrow inoculum - Blood 1994". "Treatment of High-Risk Acute Leukemia with T-Cell–Depleted Stem Cells from Related Donors with One Fully Mismatched HLA Haplotype - NEJM 1998". "Bone marrow transplantation across HLA barriers by increasing the number of transplanted cells - Immunology Today 1995". "Study Offers Patients Hope On Leukemia - New-York Times 1994". "Full haplotype-mismatched hematopoietic stem-cell transplantation: a phase II study in patients with acute leukemia at high risk of relapse - JCO 2005". "Anti-third party CD8+ CTLs as potent veto cells: coexpression of CD8 and FasL is a prerequisite - Immunity 2000". "Murine anti-third-party central-memory CD8(+) T cells promote hematopoietic chimerism under mild conditioning: lymph-node sequestration and deletion of anti-donor T cells - Blood 2013". "Next-generation CD8 memory veto T cells directed against memory antigens - Leukemia 2019". "Preconditioning allows engraftment of mouse and human embryonic lung cells, enabling lung repair in mice - Nature Medicine 2015". "Multi-lineage Lung Regeneration by Stem Cell Transplantation across Major Genetic Barriers -Cell Reports 2020".